20/03/2018 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución pola que se aproba a concesión provisional de subvencións a concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos SNL de 2018

SECRETARÍA XERAL OFICIALÍA MAIOR RP 9184 do 15/03/2018 que aproba a concesión provisional de subvencións a concellos, agrupacións de concellos, mancomunidades e outras entidades locias da provincia da Coruña para a creación, mantemento e reforzo dos servizos de normalización lingüística (SNL) de 2018 UNIDADE TÉCNICA DE NORMALIZACIÓN LINGÜÍSTICA RESOLUCIÓN POLA QUE SE APROBA A CONCESIÓN PROVISIONAL DE SUBVENCIÓNS A CONCELLOS, AGRUPACIÓNS DE CONCELLOS, MANCOMUNIDADES E OUTRAS ENTIDADES LOCAIS DA PROVINCIA DA CORUÑA PARA A CREACIÓN, MANTEMENTO E REFORZO DOS SERVIZOS DE NORMALIZACIÓN LINGÜÍSTICA (SNL) DE 2018 Don VALENTÍN GONZÁLEZ FORMOSO, Presidente da Deputación Provincial da Coruña, Vistos os informes da Intervención xeral e da unidade xestora do programa, que constan no expediente e acreditan os seguintes ANTECEDENTES: Primeiro. –Acordo da Xunta de Goberno do 15/12/2017, pola que se aproban as bases específicas reguladoras da convocatoria do programa de subvencións provinciais (ano 2018), de concorrencia competitiva dirixida a concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2018. Segundo. –Publicación no BOP número 239, do 19/12/2017, das bases reguladoras da convocatoria de subvencións dirixida a concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2018. Terceiro. –Publicación do extracto da convocatoria no BOP número 3, do 04/01/2018, en idiomas galego e castelán. Cuarto. –O prazo de presentación de solicitudes finalizou o 19/01/2018 ás 14:00h. O prazo de requirimento de documentación incorrecta/insuficiente a solicitantes finalizou o 16/02/2018. Quinto. –A Resolución Presidencial 6289/2018 do 16/02/2018 aproba a designación da Comisión Avaliadora, conforme o punto 8 das Bases reguladoras das convocatorias de subvencións dirixidas a concellos e outras entidades locais, da Deputación, ano 2018, publicadas no BOP número 204 do 26/10/2017. A Comisión reuniuse o 23/02/2018, ás 11.00 horas. Sexto. –A totalidade das solicitudes referidas neste informe foron presentadas dentro do prazo establecido na convocatoria. O obxecto e o orzamento axústanse ás bases. Sétimo. –Na partida orzamentaria 0111/334.4/462.01 do orzamento xeral desta deputación para o exercicio 2018 existe consignación orzamentaria para facer fronte á concesión das subvencións propostas. Vistos os antecedentes sinalados, así como as disposicións legais de aplicación, RESOLVO: 1. Conceder provisionalmente as subvencións aos concellos, agrupacións de concellos, mancomunidades e outras entidades locais da provincia que se relaciona no anexo 1, polos importes que se indican, con cargo á partida orzamentaria 0111/334.4/462.01, sendo o importe total proposto de 408.000,00 €. 2. Conceder provisionalmente as subvencións condicionadas aos solicitantes polos motivos que se indican no anexo 2, que deberán ser emendados polos solicitantes no prazo de dez días hábiles que se sinala máis adiante.3. Publicar a presente resolución de concesión provisional no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do 1 de outubro, de procedemento administrativo común das administracións públicas. A título informativo, publicar esta resolución no taboleiro de edictos e na páxina web da Deputación.4. Abrir un prazo de 10 días hábiles, contados a partir do día seguinte ao da publicación da presente resolución de concesión provisional no Boletín Oficial da Provincia, para que os solicitantes poidan comunicar, se é o caso, a desistencia da solicitude, presentar alegacións ou presentar emenda de erros. Transcorrido o devandito prazo de 10 días sen que os solicitantes formulen desistencia expresa, a subvención considerarase aceptada tacitamente.5. A presente resolución de concesión provisional non xera dereito ningún a favor dos beneficiarios propostos. Só a publicación da resolución de concesión definitiva xerará estes dereitos.6. Dispoñer que os solicitantes estean ao corrente das obrigas tributarias e da Seguridade Social. a) No momento da concesión. b) No momento do pago. FONL. Convocatoria de subvencións dirixida a concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2018. ANEXO 1.–Concedidas provisionalmente Total concedido: 408.000,00 €. ANEXO 2.–Concedidas provisionalmente condicionadas Total concedido: 36.000,00 €. ANEXO 3.–Descartadas A Coruña, 15 de marzo de 2018. O presidente A secretaria accidental Valentín González Formoso M.ª Amparo C. Taboada Gil